Anhar Opir

Sahibus Samahah Dato' Setia Dr. Haji Anhar bin Haji Opir ialah Mufti Selangor yang ke-7 yang telah dilantik pada 21 Mei 2021. Sebelum itu, beliau merupakan Timbalan Mufti Selangor sejak 2016. beliau turut dilantik sebagai Profesor Adjung di Akademi Pengajian Islam Kontemporari (ACIS), Universiti Teknologi MARA pada September 2021.

Latar belakang dan pendidikan 
Anhar dilahirkan pada 1976 di Kapar, Selangor. Beliau memperoleh Sarjana Muda Syariah Islamiah dan Undang-Undang (Syariah Islamiah) di Universiti Al-Azhar, Mesir pada 1996. Kemudian, beliau menyambung pengajian sarjana dan memperoleh Sarjana Falsafah Islamiah di Universiti Kaherah, Mesir pada 2006. Selanjutnya, beliau memperoleh ijazah doktor falsafah Fiqh dan Usul Fiqh dari Universiti Sains dan Pendidikan Dunia Islam (WISE), Jordan pada 2015.

Kerjaya 

 21 Mei 2021: Mufti Selangor
 2016: Timbalan Mufti Selangor
 2015 - 2020: Pensyarah Fakulti Sains Kemanusiaan, UPSI
 2007 - 2010: Pensyarah Fakulti Sains Kemanusiaan, UPSI
 2007: Pensyarah sambilan di Pusat Pemikiran dan Kefahaman Islam (CITU), UiTM Melaka (Kampus Lendu dan Bandar Melaka)
 2006: Pensyarah sambilan di Pusat Pemikiran dan Kefahaman Islam (CITU), UiTM Pahang (Kampus Kuantan)

Penasihat syariah institusi kewangan 

 Ahli Majlis Penasihat Syariah Etiqa General Takaful Berhad
 Ahli Jawatankuasa Syariah Bank Negara Malaysia (BNM)
 Ahli Jawatankuasa Syariah Bank Islam Malaysia Berhad (BIMB)

Ahli Majlis/Jawatankuasa Keagamaan 

 2019: Pakar Rujuk Lembaga Tabung Haji
 1998-1999: Timbalan Presiden Persekutuan Melayu Republik Arab Mesir (PMRAM)
 1997: Anggota Badan Pengurus PMRAM
 1995: Ketua Umum Kolej Islam Sultan Alam Shah

Penulisan 
Tesis beliau yang bertajuk “Pemikiran Politik Di Antara Imam Al-Haramain Al-Juwaini dan Al-Qadhi Abu Bakr Ibn Al-`Arabi (Political Thinking Comparison Between Imam Haramain El Juwaini And Qadhi Abu Bakr Ibnu El- Arabi) telah dibahaskan pada tarikh 12 April 2006 di Darul Ulum, Universiti Kaherah, Mesir.

 Kepentingan Bermazhab Di Sisi Ahli Sunnah Wal Jamaah.

 Menyanggah Dakwaan Golongan Yang Menentang Pemboikotan Ekonomi (2003), Kaherah: Badan Komunikasi dan Bahasa Arab, Persekutuan Melayu Republik Arab Mesir.(Terjemahan karya Prof. Dr. Husain Husain Shehata تفنيد مزاعم المثبطين للمقاطعة الاقتصادية)
 Tuntutan Harta Sepencarian Dalam Kes Kematian di bawah Jurnal Undang-undang Malaysia

Pelantikan sebagai Mufti 
Sultan Selangor, Sultan Sharafuddin Idris Shah berkenan mengurniakan watikah pelantikan kepada Anhar sebagai Mufti Selangor yang baharu berkuat kuasa pada 21 Mei 2021 selepas beliau meyandang jawatan Timbalan Mufti Selangor sejak 2016. Beliau menggantikan Datuk Mohd. Tamyes Abdul Wahid yang sebelum ini memutuskan untuk tidak menyambung kontrak bagi memberi peluang kepada orang baharu yang lebih muda dan berkaliber untuk memegang jawatan tersebut.

Anugerah dan pengiktirafan 

 
 Dato’ Paduka Mahkota Selangor (D.P.M.S.)– Dato' (2017)
 Dato’ Seri Utama Diraja Mufti Selangor - 2021
 Darjah Kebesaran Dato' Setia Sultan Sharafuddin Idris Shah (SSIS) – Dato' Setia (2022)

Pautan luar 

 Anhar Opir dalam Portal Kakitangan UPSI

Rujukan 

Mufti Selangor
Orang dari Selangor
Penerima Darjah Kebesaran Dato’ Paduka Mahkota Selangor
Penerima Darjah Kebesaran Dato' Setia Sultan Sharafuddin Idris Shah